
Kecsua nyelv 


A Wikipédiából, a szabad enciklopédiából 


A kecsua nyelv (saját elnevezése Rúna Shimi/Simi vagy 
Qhichwa Shimi/Simi, spanyolul quechua), az egykori 
Inka Birodalom nyelve, az andoki-egyenlítői nagy 
nyelvtörzs andoki törzsén belül a kecsumara nyelvcsalád 
önálló, kecsua ágát alkotó indián nyelv, számos 
nyelvjárással. Anyanyelvi beszélőinek száma több mint 
9 millió Bolíviában, Peruban, Ecuadorban, Chilében és 
Argentínában. Közülük a spanyol mellett második 
hivatalos nyelv Bolíviában és Peruban. Nem egységes 
nyelvről van szó: több mint 40 változata ismeretes, 
amelyeket egyes nyelvészek nem is nyelvjárásoknak, 
hanem egymáshoz igen közeli (többé-kevésbé 
kölcsönösen érthető), de különálló nyelveknek 
tekintenek (->• makronyelv). 

írás és kiejtés 

A latin betűs írást a spanyolok vezették be, azonban 
egységes helyesírással nem rendelkezik. 


Kecsua 

Qhichwa Shimi / Rúna Shimi 

Beszélik 

Argentína, Bolívia, Chile, 
Ecuador, Peru (az egykori 

Inka Birodalom területei) 

Terület 

Dél-Amerika 

Beszélők száma ~9 millió fő 

Nyelvcsalád 

Andoki-egyenlítői 

nyelvtörzs 


andoki ág 


kecsumara 

nyelvcsalád 


kecsua 

csoport 

írásrendszer 

Latin ábécé (nincs egységes 

helyesírása) 


Hivatalos állapot 

Hivatalos 

Bolívia, Peru 


Nyelvkódok 

ISO 639-1 

qu 

ISO 639-2 

que 

# A Wikimédia Commons tartalmaz 

Qhichwa Shimi / Rúna Shimi témájú 

médiaállományokat. 


Mindössze három magánhangzó-fonémaja van: a, i, u. A q torokhang környezetében az z inkább e-nek, az u 
pedig o-nak hangzik. Mássalhangzórendszere bonyolult és nyelvjárásonként is változó. Ami még 
bonyolultabbá teszi, hogy az 1939-ben kialakított és 1946-ban véglegesített latin betűs írás nem különböztet 
meg minden hangot. Jellemző sajátosságai közé tartozik, hogy hiányoznak a zöngés zárhangok (b, d, g), 
ugyanakkor egy sor zöngétlen zárhanggal rendelkezik, mindegyiknek van ejektív, valamint hehezetes 
változata is: p, p', ph / t, t', th / k, k', kh / q, q', qh. A spanyol eredetű szavakban egyéb hangok is 
előfordulhatnak. 























A hangsúly általában az utolsó előtti szótagra esik: a toldalékolt alakok esetén ennek megfelelően hátrébb 
tolódik. A kivételes eseteket ékezettel jelölik. 


A latin betűs ábécé 

A jelenlegi ábécé - amelyet Peruban 1975-ben tettek hivatalossá a nyelvvel együtt - az alábbi 21 betűből 
áll: 


a, eh, h, i, k, I, II, m, n, n, p, q, r, s, sh, t, tr, ts, u, w, y. 

Ha külön jeleknek tekintenénk az ejektív és a hehezetes mássalhangzókat (eh', chh, k', kh, p', ph, q', qh, t', 
th) is, akkor ezekkel együtt 31 betűs lenne az ábécé. 

A Bolíviában használt ábécében, ugyanazzal a hangértékkel a h betű helyett j- 1 használnak (mint a 
spanyolban). 

A magyar olvasattól eltérő betűk közelítő kiejtése: 

■ a - magyar „palócos” a, torokhangok (q, q', qh) környezetében magyar a 

■ eh - magyar cs 

■ II - jésített (lágy) / 

■ h - magyar ny 

■ q - mélyen a torokban ejtett k hang 

■ s - magyar sz 

■ sh - magyar s 

■ tr - körülbelül a magyar t és cs között ejtett hang 

■ ts - hasonló a magyar c hanghoz 

■ w- u- szerű v, mint az angol want szóban 

■ y - a magyary-nek felel meg. 

Az ejektív és hehezetes hangok kiejtése: 

■ Az ejektív hangok (eh', k', q', p', t) ejtését úgy kell elképzelni, hogy nagy levegőt veszünk, és 
hirtelen, nagy erővel kiengedjük az adott mássalhangzó ejtésekor, vagyis egészen 
leegyszerűsítve „kiköpjük” a betűt. 

■ A hehezetes mássalhangzó (chh, kh, qh, ph, th) azt jelenti, hogy a betűt egy gyenge h-val 
együtt kell kiejteni. 


Nyelvtana 


A kecsua a agglutináló nyelv. Nyelvtani nemek nincsenek, így a természetes nemeket a qari (-férfi) és a 
warmi (-nő) szócskákkal jelzik. Határozott névelőt szintén nem ismer (a névszóragozás során a -qa 
helyhatározórag tölt be hasonló szerepet); a határozatlan névelő - a legtöbb nyelvhez hasonlóan - az „egy” 
jelentésű hűk. A többes szám jele a -kúria, amelyhez a további toldalékok járulnak, ahogy a magyarban is. 


Példa a névszóragozásra a wasi („ház”) szón keresztül: 





Eset 

Jelentés 

Egyes szám 

Többes szám 

Alany 

(a) ház, házak 

wasi 

wasikuna 

Birtokos 

(a) házé, házaké 

wasipa 

wasikunapa 

Részes 

(a) háznak, házaknak 

wasipaq, 

wasiman 

wasikunapaq, 

wasikunaman 

Tárgy 

(a) házat, házakat 

wasita 

wasikunata 

Határozói 


wasimanta 

wasikunamanta 

Bennfoglaló 

(a) házban, házakban 

wasipi 

wasikunapi 


A jelzős szerkezetben a melléknév megelőzi a főnevet, és változatlan alakban marad, mint a magyarban: 

hatun wasi „nagy ház” / hatun wasikuna „nagy házak” / hatun wasikunapi „nagy házakban”. 

A személyes névmás első személyű („mi”) alakjára, s ugyanígy az igeragozásra is, jellemző a más indián 
nyelvekben is megtalálható ún. inkluzív (beleértő) és exkluzív (kizáró) többes szám. A személyes névmások 
ez alapján: 

huqa (én), qam (te), pay (ő); huqanchik (mi, veled együtt) / huqayku (mi, nélküled), qamkuna 
(ti), pay kun a (ők). 

A személyes névmásokat a birtokos jelek kivételével a főnevekhez hasonlóan toldalékolják. 

A igéknek egyféle ragozásuk van, rendhagyó ige nincs. Három igeidőt különböztetnek meg: jelen, múlt és 
jövő. A főnévi igenév végződése a -y [-j], például karunchay „távozni”. Példaként ennek az igének a 
ragozása: 

■ jelen idő: karunchani, karunchanki, karunchan, karunchanchik (veled együtt távozunk) / 
karunchayku (nélküled távozunk), karunchankichik, karunchanku. 

■ jövő idő: karunchasaq, karunchanki, karunchanqa, karunchasunchik (veled együtt fogunk 
távozni) I karunchasaqku (nélküled fogunk távozni), karunchankichik, karunchanqaku. 

■ a múlt időt az igető és a jelen idejű rag közé illesztett -rqa- rag jelzi, például karuncha-rqa-ni 
„távoztam”. 

A feltételes módot a -mari rag jelzi: karunchaniman „távoznék”, ezen kívül egyéb toldalékok is léteznek, 
amelyek egyaránt használhatók főneveknél is. 

A szórend lehet alany-állítmány-tárgy (SVO) és alany-tárgy-állítmány (SOV) is. 

Nyelvi példák 


Szövegminta 

Idézet Az Emberi Jogok Egyetemes Nyilatkozatából: 

Tukuy kay pachaman paqarimujkuna libres nasekuntu tukuypunitaj kikin 
obligacionesniycjllataj, jinakamalla honorniyojtaj atiyniyojtaj, chantaqa razonwantaj 
concienciawantaj dotasqa kasqankurayku, kawsaqe masipura jina, tukuy uj munakuyllapi 
kawsakunanku tian. 






(„Minden emberi lény szabadon születik és egyenlő méltósága és joga van. Az emberek, 
ésszel és lelkiismerettel bírván, egymással szemben testvéri szellemben kell hogy 
viseltessenek.”) 


Számok 

A számok 1-től 10-ig a következők: 1 hűk, 2 iskay, 3 kimsa, 4 tawa, 5 pichqa, 6 suqta, 7 qanchis, 8 pusaq, 9 
isqun, 10 chunka. 


Hangminta 

4) Részlet a Bibliából észak-bolíviai kecsua nyelven 


Forrásmű 

■ A világ nyelvei , Akadémiai Kiadó, Budapest, 1999, 696-698. ISBN 963-05-7597-3. 

További információk 

■ Kecsua nyelvjárások (http://www.sil. org/iso639-3/documentation.asp?id=que) 

■ Magyar-kecsua kisszótár (https://archive.org/details/kecsua) 


A lap eredeti címe: „https://hu.wikipedia.org/w/index.php?title=Kecsua_nyelv&oldid=19987807” 


A lap utolsó módosítása: 2018. június 2., 03:13 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 






